Nyabarongo
Nyabarongo (ili Nyawarangu) je glavna rijeka Ruande te dio gornjeg toka rijeke Nil. Nyabarongo je najduža rijeka u Ruandi sa dužinom od 297 km. Rijeka započinje svoj tok na ušću rijeka Mbirurume i Mwogo na jugozapadu države. Od svog izvora Nyabarongo teče prema sjeveru 85 km i pravi granicu između Zapadne i Južne pokrajine. Na ušću sa rijekom Mukungwa, mijenja smjer i teče istočno 12 km, zatim posljednjih 200 km teče jugoistočno i završava svoj tok blizu granice s Burundijem te se izlijeva u jezero Rweru i rijeku Akagera.